સી. આર. પાટીલ

ભાજપ અને કૉંગ્રેસ બંને પક્ષ માટે પ્રમુખ અને કાર્યકારી પ્રમુખ નવા છે. સી. આર. પાટીલ ભાજપના પીઢ નેતા મનાય છે, જ્યારે હાર્દિક પટેલની રાજકીય કારકિર્દી એટલી લાંબી નથી.

ગુજરાતના મુખ્ય મંત્રી વિજય રૂપાણીએ આ નિર્ણયને આવકારીને મીડિયા સાથેની વાતચીતમાં કહ્યું કે આગામી વર્ષોમાં તેમના નેતૃત્વમાં ભાજપ ખૂબ વિકાસ સાધશે, સંગઠનનો વ્યાપ વધશે. આગામી ચૂંટણીઓમાં પણ ભાજપ તેમના નેતૃત્વમાં વિજય પ્રાપ્ત કરશે એવી શ્રદ્ધા છે.

ત્યારે સવાલ એ થાય કે વર્તમાન સમયમાં કૉંગ્રેસ અને ભાજપ સામે કયા કયા પડકારો છે અને નવું નેતૃત્વ તેની સામે કેટલું સક્ષમ પુરવાર થઈ શકે છે.

ભાજપ-કૉંગ્રેસની નવી નિમણૂકથી આવનારી ચૂંટણીમાં તેની કંઈ અસર થઈ શકે છે?

નવી નિમણૂકથી કેટલું પરિવર્તન આવશે?

સી. આર. પાટીલ હવે ભાજપના પ્રદેશ પ્રમુખ જિતુ વાઘાણીનું સ્થાન લેશે. ઘણા સમયથી ભાજપના સંગઠનમાં ફેરફાર થવાની વાતો મીડિયામાં ચાલતી હતી. જોકે તેમાં પ્રદેશ પ્રમુખની રેસમાં સી.આર. પાટીલનું નામ ક્યાંય નહોતું ચર્ચાયું.

મૂળ મહારાષ્ટ્રના એવા પાટીલ દક્ષિણ ગુજરાતમાં મજબૂત નેતૃત્વ ધરાવતાં હોવાનું રાજકીય વિશ્લેષકોનું માનવું છે.

હાર્દિક પટેલને કૉંગ્રે... બીજા 4000 અક્ષરો માટે લેખ ચાલુ રાખો:
સમાં હોદ્દો મળતાં કૉંગ્રેસમાં નવો સંચાર થશે એવી પણ ચર્ચા છે.

સરદાર પટેલ યુનિવર્સિટીમાં પોલિટિકલ સાયન્સ વિભાગના પ્રોફેસર બળદેવ આગઝાનું માનવું છે કે કૉંગ્રેસે હાર્દિક પટેલની નિમણૂક કરી એ વર્તમાન સમયની ગુજરાતના રાજકારણની તાસીર અને તસવીર બદલે એવું જણાતું નથી.

બીબીસી સાથે વાત કરતાં તેઓ કહે છે, "હાર્દિક પટેલ માત્ર 2015માં પાટીદાર અનામત આંદોલન માટે જુવાળ ઊભો કરનારા હતા. એટલે કૉંગ્રેસ જે વિચારતી હોય પણ હાર્દિક પટેલના આવવાથી કૉંગ્રેસને કલેવર બને એટલું સુધારાત્મક દેખાતું નથી."

હાર્દિકથી પાટીદારોના મતો કૉંગ્રેસને આવનારી ચૂંટણીમાં મળશે કે કેમ એ અંગે બળદેવ આગઝા કહે છે, "અગાઉની ચૂંટણીમાં જે પાટીદાર વિસ્તારો હતા, એમાં ભાજપે વધુ સીટો જીતી હતી. એટલે તેનાથી કોઈ ફેર પડવાનો નથી."

તો જાણીતા પત્રકાર અને રાજકીય વિશ્લેષક રાજ ગોસ્વામી આ નિમણૂકોને જરા જુદા સંદર્ભે જુએ છે.

બીબીસી ગુજરાતી સાથે વાત કરતાં તેઓ કહે છે, "કોઈ પણ સંસ્થા કે સંગઠન હોય એમાં નવી વ્યક્તિના આવવાથી તેનો હંમેશાં વિકાસ થતો હોય છે. એનાથી નવી ઊર્જા મળતી હોય છે. દરેક પક્ષમાં જેમજેમ નવાનવા લોકો આવતાં જાય તેમતેમ એ પક્ષ આગળ વધતો જતો હોય છે. તેમાં નવી પ્રતિભા આવે, નવી શક્તિ આવે, નવા વિચારો આવે. એ કૉંગ્રેસ અને ભાજપ બંને માટે સારું જ છે અને એ રીતે ગુજરાત માટે સારું છે." 

રાજ ગોસ્વામી વધુમાં કહે છે કે કેન્દ્રમાં કૉંગ્રેસની વાત કરીએ તો ગાંધી પરિવાર સિવાયનું કોઈ નેતૃત્વ આવે તેની કવાયત ઘણા સમયથી ચાલે છે. અને તેઓ પણ ઇચ્છે છે કે પાર્ટીને કોઈ મજબૂત નેતૃત્વ મળે.

ભાજપ-કૉંગ્રેસ માટે કેટલો પડકાર

સી. આર. પાટીલ

ગુજરાતમાં આગામી સમયમાં વિધાનસભાની પેટાચૂંટણી, મહાનગરપાલિકા અને પંચાયતની ચૂંટણીઓ પણ આવી રહી છે.

આવા સમયે પક્ષની આ નિમણૂકને રાજકીય વિશ્લેષકોએ અનેક પરિપ્રેક્ષ્યમાં જુએ છે.

જાણીતા પત્રકાર અને રાજકીય વિશ્લેષક અજય ઉમટ બીબીસી સાથે વાત કરતાં કહે છે, "મારી દૃષ્ટિએ કૉંગ્રેસ પાર્ટીના અમિત ચાવડાએ હાર્દિક પટેલની કાર્યકારી અધ્યક્ષ તરીકેની નિમણૂક કરીને 'પટેલકાર્ડ'ને રમવાની કોશિશ કરી છે. તેમજ ત્રણ નેતાને પણ કાર્યકારી અધ્યક્ષને બનાવી શકે છે."

તેઓ કહે છે, "પાટીદાર અનામત આંદોલન બાદ ભાજપે જિતુ વાઘાણીની પ્રદેશ પ્રમુખ તરીકે નિમણૂક કરી હતી, જે સૌને આશ્ચર્ય પમાડે તેવી હતી, કેમ કે જિતુ વાઘાણી એટલા જાણીતા કે સિનિયર નેતા નહોતા, પણ હાર્દિક પટેલ સામે એક યુવા ચહેરો હતા." 

"તો શહેરોના પટેલ મતદારોને...